Karjakin: Blir gjerne Putins forsvarsminister
Det har han gjort på mesterlig måte. Derfor var det en som twitret følgende etter tirsdagens parti, som endte remis etter et voldsomt Carlsen-press: «Putin har akkurat utnevnt Karjakin til forsvarsminister». Konfrontert med det på pressekonferansen etter tirsdagens fjerde parti, sier Sergej Karjakin: – Jeg gjør gjerne det! Les også: Putins mann på plass for å støtte Karjakin. Den russiske VM-utfordreren er kjent som en ihuga Putin-tilhenger. Han er født på Krim og har ivrig støttet den russiske annekteringen av Krim. I tirsdagens parti lurte Karjakin seg inn bak en mur av brikker, en såkalt festning. Carlsen stanget i muren. Les også: Carlsen kan gjøre 20 mill. på tre VM-matcher. – Å tillate ham å sette opp en festning, er ikke bra. Det er ikke den standarden som jeg vil være på, sier Magnus Carlsen – men innrømmer at Karjakin er god til å forsvare seg: – Han er god! Se hele kinodokumentaren om Magnus Carlsen på VG+ Russeren sier at det er «fantastisk» at VM-matchen står 2-2, men selvfølgelig har det vært tøft de siste to dagene: – Det har vært to veldig vanskelige partier for meg. Men jeg vil ikke gi meg. Jeg må bare spille. Jeg prøver å gjøre mitt beste, men det er selvfølgelig ikke hyggelig. – Er det vanskelig å ikke tenke på feilene du gjør? – Ja, selvfølgelig er det vanskelig når du ligger greit an og så plutselig tre trekk senere ligger mye dårligere an. Det er lett å tenke på det – men selvfølgelig bedre å la være! Les også: Carlsen i perlehumør – her er gullkornene så langt. Sergej Karjakin sier at han trolig kommer til å dra til Central Park på hviledagen onsdag. – Det er tøft for Sergej. Han har vært hardt presset i tre av fire partier, fastslår hans manager Kyrillos Zingalis. Med hvite brikker tirsdag forventet alle at Karjakin ville presse Carlsen. Men det ble omvendt. – Dette er den tristeste stillingen for hvit i en tittelkamp på ti år, sa Jon Ludvig Hammer under VGs sjakksending. Les også: Publikum klager – nå må arrangørene ta grep. Magnus Carlsen er den eneste som har vunnet partier med svarte brikker siden VM-tittelen i sjakk ble samlet på én hånd igjen i 2006. Nordmannen vant både parti nummer seks og ni med svart da han i 2013 vant tittelkampen mot Viswanathan Anand.
I 13 timer og to partier har Sergej Karjakin (26) svettet og måttet forsvare seg mot Magnus Carlsen (25).